《浙江有感》
宋代·王回

候潮门外浙江西，曾忆浮舟自此归。
万古波涛今日是，一身踪迹昔人非。
愁侵壮齿头先白，泪入秋风眼易眵。
日暮彷徨不能去，连堤疏柳更依依。

作者简介：（1023—1065）宋福州侯官人，徙居颍州汝阴，字深父。仁宗嘉祐二年进士。补卫真主簿，自免归颍州。英宗治平中令知南顿县，命下而卒。学宗欧阳修。生平不为小廉曲谨以邀名誉。